Бәҙретдинов Низам Сәләхетдин улы

Бәҙретдинов Низам Сәләхетдин улы () (1910 йыл — ?) — Бөйөк Ватан һуғышында ҡатнашыусы, ҡыҙылармеец. 112-се Башҡорт кавалерия дивизияһы яугиры, артиллеристДонесения о потерях. Именной список.

 Биографияһы 
Низам Сәләхетдин улы Бәҙретдинов 1910 йылда Өфө губернаһы Өфө өйәҙе (хәҙер Башҡортостандың Архангел районы) Оҙондар ауылында тыуған. БАССР-ҙың Архангел районы хәрби комиссариаты тарафынан Ҡыҙыл Армия сафына алына. 112-се Башҡорт кавалерия дивизияһында хеҙмәт итә, 313-сө кавалерия полкында артиллерист була.1942 йылдың 10 июлендә Курск өлкәһендә хәбәрһеҙ юғалғанБАДРЕТДИНОВ Низам Саляхетдинович. Шаймуратовцы. Һуңғараҡ Икенсе Тербуны ауылындағы туғандар ҡәберлегендә ерләнәИс. 2-Тербуны. Братское захоронение.. Ҡатыны — Бәҙретдинова Сара, Оҙондар ауылында йәшәгән.

 Хәтер 
 1949—1950 йылдарҙа Липецк өлкәһенең Икенсе Тербуны ауылында Башкавдивизияның 246 яугиры туғанлыҡ ҡәберендә ерләнә. Ҡәберлек өҫтөндә таш һәйкәл — дүрт ҡырлы киҫелгән пирамида ҡуйыла. 1961 йылдың 2 майынын 11 майына тиклем обелиск янында теҙ сүккән яугир скульптураһы ҡуйылаВ Липецкой области открыли памятник воинам 112-й Башкавдивизии. 2018 йылдың 10 ноябрендә Башҡорт милли-мәҙәни «Аҡ тирмә» төркөмө (Мәскәү) башланғысы менән Рәсәй Федерацияһы ҡарамағындағы Башҡортостан Республикаһы тулы хоҡуҡлы вәкиллеге ярҙамында ҡәберлектәге һәйкәл яңыртыла: гипсобетон статуя урынында Урал оҫталары ижад иткән бронза һалдат фигураһы ҡалҡа, яңы обелискиҙа дивизия атлыларының тулы исемлеге яҙыла.
 Бәҙретдинов Низам Сәләхетдин улының исеме Архангел районының хәтер китабына индерелгәнПамять. Башкортостан. Книга 3, стр. 281

 Иҫкәрмәләр 

 Һылтанмалар 
 БАДРЕТДИНОВ Низам Саляхетдинович. Шаймуратовцы
 БАДРЕТДИНОВ Низам Саляхетдинович

Категория:Архангел районында тыуғандар
Категория:112-се Башҡорт кавалерия дивизияһы яугирҙары
Категория:Бөйөк Ватан һуғышында хәбәрһеҙ юғалғандар